pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส.หวั่นไทยเผชิญขยะหน้ากากล้นเหมือนฮ่องกง เดินหน้ารณรงค์การทิ้งหน้ากากอนามัยในที่ที่จัดเตรียมไว้ เพื่อป้องกันปัญหาขยะตกค้างในสิ่งแวดล้อม
วันพฤหัสบดีที่ 5 มีนาคม 2563
ทส.หวั่นไทยเผชิญขยะหน้ากากล้นเหมือนฮ่องกง เดินหน้ารณรงค์การทิ้งหน้ากากอนามัยในที่ที่จัดเตรียมไว้ เพื่อป้องกันปัญหาขยะตกค้างในสิ่งแวดล้อม
ทส.หวั่นไทยเผชิญขยะหน้ากากล้นเหมือนฮ่องกง เดินหน้ารณรงค์การทิ้งหน้ากากอนามัยในที่ที่จัดเตรียมไว้ เพื่อป้องกันปัญหาขยะตกค้างในสิ่งแวดล้อม
ทส.หวั่นไทยเผชิญขยะหน้ากากล้นเหมือนฮ่องกง เดินหน้ารณรงค์การทิ้งหน้ากากอนามัยในที่ที่จัดเตรียมไว้ เพื่อป้องกันปัญหาขยะตกค้างในสิ่งแวดล้อม
﻿จากกรณีเพจ OceansAsia รายงานผลการสํารวจปัญหาขยะทะเลและไมโครพลาสติก บริเวณหมู่เกาะโซโค ทางตะวันตกเฉียงใต้ของเกาะลันเตา ของฮ่องกง พบว่า มีปริมาณขยะหน้ากากอนามัยที่ใช้แล้วเพิ่มมากขึ้นเรื่อย ๆ จนเป็นที่น่ากังวล ซึ่งส่งผลกระทบต่อสิ่งแวดล้อมและระบบนิเวศทางทะเล อีกทั้ง ยังนับเป็นขยะติดเชื้อที่ต้องการการกําจัดเป็นกรณีพิเศษนั้น
﻿เมื่อวันที่ 2 มี.ค. 63 นายวราวุธ ศิลปอาชา รัฐมนตีว่าการกระทรวงทรัพยากรทรัพยากรธรรมชาติและสิ่งแวดล้อม กล่าวว่า ตนได้ทราบข่าวผ่านสื่อต่าง ๆ เกี่ยวกับกรณีการสํารวจพบขยะหน้ากากอนามัยเพิ่มขึ้นจํานวนมากในฮ่องกง ตนจึงรู้สึกกังวลอย่างมากเนื่องจาก ขณะนี้ประเทศไทยมีผู้ใช้หน้ากากอนามัยจํานวนมาก ทั้งจากสถานการณ์ฝุ่น PM2.5 และหมอกควัน และเพื่อป้องกันการแพร่ระบาดของโรค COVID-19 ซึ่งหน้ากากอนามัยที่ใช้กันอยู่ในปัจจุบันทั้งหน้ากากอนามัยแบบทั่วไปและหน้ากากอนามัยแบบ N95 หน้ากากอนามัยเหล่านี้มีองค์ประกอบที่ทําจากวัสดุที่ย่อยสลายยาก เช่น ผ้า คาร์บอน รวมไปถึง พอลิโพรไพลีนซึ่งเป็นพลาสติกชนิดหนึ่ง เป็นต้น ตนจึงได้สั่งการทันทีให้หน่วยงานที่เกี่ยวข้อง ให้เร่งสํารวจ และรณรงค์การทิ้งหน้ากากอนามัยในที่ที่จัดเตรียมไว้ เพื่อป้องกันปัญหาขยะตกค้างในสิ่งแวดล้อม และปัญหาการแพร่กระจายของเชื้อโรค
นายวราวุธ กล่าวอีกว่า ขณะเดียวกันการดูแลสุขภาพสิ่งแวดล้อมและระบบนิเวศก็มีความสําคัญและจําเป็นเช่นกัน จึงอยากวอนขอให้พี่น้องประชาชนทุกคนช่วยกันทิ้งหน้ากากอนามัยที่ใช้แล้วในที่ที่จัดเตรียมไว้เพื่อหน่วยงานที่เกี่ยวข้องจะได้นําไปกําจัดอย่างถูกหลักวิธี ทั้งนี้ หากมีข้อสงสัยในการกําจัดขยะอันตรายหรือขยะติดเชื้อ สามารถสอบถามได้ที่สายด่วน Green Call 1310 ทางกระทรวงทรัพยากรธรรมชาติและสิ่งแวดล้อม ยินดีให้ความรู้และคําแนะนําที่ถูกต้องต่าง ๆ อย่างเต็มที่
ด้านนายโสภณ ทองดี อธิบดีกรมทรัพยากรทางทะเลและชายฝั่ง กล่าวเพิ่มเติมว่า ทันทีที่ตนได้รับข้อสั่งการเกี่ยวกับการแก้ไขปัญหาขยะตกค้างในสิ่งแวดล้อม โดยเฉพาะขยะจําพวกหน้ากากอนามัยที่พี่น้องประชาชนใช้กันมากขึ้นนั้น ตนได้สั่งการให้ทุกหน่วยงานในสังกัดกรม ทช. เร่งประชาสัมพันธ์ในพื้นที่จังหวัดชายฝั่งทะเล พร้อมจัดเตรียมที่ทิ้งขยะเพื่อรองรับหน้ากากอนามัยเพื่อนําไปกําจัดอย่างถูกวิธี โดยเฉพาะในพื้นที่ที่เป็นแหล่งท่องเที่ยว
อย่างไรก็ตาม ตนอยากขอความร่วมมือจากนักท่องเที่ยวและพี่น้องประชาชนในพื้นที่จังหวัดชายฝั่งทะเลร่วมมือกันอย่างจริงจัง ทั้งนี้หากหน้ากากอนามัยที่มีการปนเปื้อนเชื้อโรคต่าง ๆ ลงสู่ทะเล นอกจากจะมีผลกระทบต่อระบบนิเวศในทะเลแล้ว ยังมีโอกาสแพร่กระจายเชื้อโรคสู่นักท่องเที่ยวหรือชุมชนที่ใช้ประโยชน์จากทะเลอีกด้วยและที่สําคัญ คือ อาจจะเป็นอาหารของสัตว์ทะเลหายาก เช่น เต่า หรือพะยูน ที่กลืนกินเข้าไปเป็นอาหารโดยรู้เท่าไม่ถึงการณ์และจะย่อยสลายไม่ได้และตายในที่สุด
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มบุคลากรทางการแพทย์และสาธารณสุข รวมถึงพนักงานเจ้าหน้าที่ที่ สธ. แต่งตั้ง
วันพุธที่ 25 มีนาคม 2563
มาตรการเยียวยาสําหรับกลุ่มบุคลากรทางการแพทย์และสาธารณสุข รวมถึงพนักงานเจ้าหน้าที่ที่ สธ. แต่งตั้ง
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
รัฐบาลไทย-ข่าวทำเนียบรัฐบาล-“บิ๊กอู๋”สั่งลงโทษเด็ดขาดทุจริตเงินประกันสังคม เยียวยาผู้เสียหาย อุดช่องโหว่หวั่นเหตุซ้ำรอย
วันจันทร์ที่ 18 ธันวาคม 2560
“บิ๊กอู๋”สั่งลงโทษเด็ดขาดทุจริตเงินประกันสังคม เยียวยาผู้เสียหาย อุดช่องโหว่หวั่นเหตุซ้ํารอย
รมว.แรงงาน สั่งลงโทษเด็ดขาด กรณีพนักงานประกันสังคมทุจริตเงินสมทบบํานาญชราภาพของผู้ประกันตน ตั้งกรรมการสอบข้อเท็จจริงเอาผิดทั้งวินัยและอาญาถึงที่สุด กําชับเร่งเยียวยาช่วยเหลือ ผู้ได้รับผลกระทบทุกราย พร้อมทบทวนมาตรการอุดช่องโหว่หวั่นเกิดเหตุซ้ํารอย
รมว.แรงงาน สั่งลงโทษเด็ดขาด กรณีพนักงานประกันสังคมทุจริตเงินสมทบบํานาญชราภาพของผู้ประกันตน ตั้งกรรมการสอบข้อเท็จจริงเอาผิดทั้งวินัยและอาญาถึงที่สุด กําชับเร่งเยียวยาช่วยเหลือผู้ได้รับผลกระทบทุกราย พร้อมทบทวนมาตรการอุดช่องโหว่หวั่นเกิดเหตุซ้ํารอย
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่า พล.ต.อ.อดุลย์ แสงสิงแก้วรัฐมนตรีว่าการกระทรวงแรงงาน ได้มีข้อสั่งการให้สํานักงานประกันสังคมดําเนินการทั้งทางวินัยและอาญากับผู้กระทําผิดถึงที่สุดกับพนักงานราชการของสํานักงานประกันสังคม ที่ทุจริตเงินสมทบของผู้ประกันตน สืบเนื่องจากกรณีที่สํานักงานประกันสังคมเปิดให้ผู้ที่มีอายุ 60 ปีขึ้นไป สมัครเป็นผู้ประกันตน ตามมาตรา 40 เพื่อสะสมเงินออมชราภาพ ตั้งแต่เดือน ธ.ค. 56 - ธ.ค.57 และให้จ่ายสะสมย้อนหลังได้ถึง พ.ค.55 ทั้งนี้ ผู้เสียหายรายหนึ่งได้สมัครทางเลือกที่ 3 ซึ่งจะได้รับสิทธิประโยชน์คุ้มครองกรณีชราภาพโดยจ่ายเดือนละ 100 บาท รัฐจ่ายสมทบอีก 100 บาท มีเงินเก็บสะสมอยู่เกือบ 1 หมื่นบาท ต่อมาได้ขอย้ายไป กอช. จึงได้ยื่นขอเงินคืนเมื่อวันที่ 3 ส.ค.59 แต่จนถึงใกล้สิ้นปี 60 ยังไม่ได้รับเงินดังกล่าว
นางเพชรรัตน์ฯกล่าวต่อว่า พล.ต.อ.อดุลย์ฯ ได้สั่งการให้ดําเนินคดีกรณีดังกล่าวทั้งแพ่งและอาญา พร้อมเร่งเยียวยาผู้เสียหายที่ได้รับผลกระทบทุกราย ทันที และให้สํานักงานประกันสังคมทบทวนมาตรการทั้งระบบเพื่ออุดช่องโหว่ไม่ให้มีการกระทําในลักษณะดังกล่าวเกิดขึ้นอีก อีกทั้งยังได้สั่งการให้โฆษกกระทรวงแรงงาน และสํานักงานประกันสังคมแถลงข่าวชี้แจงกรณีดังกล่าว เพื่อรักษาความเชื่อมั่นให้กับผู้ประกันตนในระบบประกันสังคม ทั้งนี้ หากมีข้อร้องเรียนเพิ่มเติมผู้ประกันตนสามารถแจ้งเบาะแสมาได้ที่กระทรวงแรงงาน ตู้ ปณ.1 ปณฝ.ดินแดง กรุงเทพฯ 10400 หรือโทร สายด่วน 1506 นางเพชรรัตน์ฯ กล่าวในท้ายที่สุด
-------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
18 ธันวาคม 2560
รัฐบาลไทย-ข่าวทำเนียบรัฐบาล-นายกรัฐมนตรีและคณะรัฐมนตรีร่วมทำบุญตักบาตรกับชาวอยุธยาและเดินทางไปทำพิธีเปิดตลาดกรุงศรี
วันอังคารที่ 19 กันยายน 2560
นายกรัฐมนตรีและคณะรัฐมนตรีร่วมทําบุญตักบาตรกับชาวอยุธยาและเดินทางไปทําพิธีเปิดตลาดกรุงศรี
นายกรัฐมนตรีและคณะรัฐมนตรีร่วมทําบุญตักบาตรกับชาวอยุธยาและเดินทางไปทําพิธีเปิดตลาดกรุงศรี
วันนี้ (19 ก.ย. 2560) เวลา 07.00 น. นายกรัฐมนตรีและคณะรัฐมนตรี ร่วมทําบุญตักบาตรพระสงฆ์ 89 รูป ณ บริเวณหน้าวัดมหาธาตุ อุทยานประวัติศาสตร์พระนครศรีอยุธยา จังหวัดพระนครศรีอยุธยา หลังจากนั้น นายกรัฐมนตรีและคณะรัฐมนตรีเดินทางโดยรถรางเพื่อไปทําพิธีเปิดตลาดกรุงศรี ณ บริเวณอุทยานประวัติศาสตร์พระนครศรีอยุธยา ทั้งนี้ ตลาดกรุงศรีเป็นตลาดใหม่ของจังหวัด รองรับร้านค้าที่ถูกจัดระเบียบซึ่งเดิมอยู่หลังวิหารหลวงพ่อพระมงคลบพิตร เป็นจุดขายสินค้าชื่อดังของจังหวัด มีทั้งอาหารและของที่ระลึก ตลาดมีการสร้างเป็นเหมือนป้อมค่ายสมัยสมเด็จพระนเรศวร จึงนับเป็นจุดท่องเที่ยวแห่งใหม่ของนักท่องเที่ยวทั้งชาวไทยและต่างชาติ
รัฐบาลไทย-ข่าวทำเนียบรัฐบาล-รมช.มนัญญา ประชุมหารือหน่วยงานด้านอาหารฮาลาล
วันพุธที่ 19 สิงหาคม 2563
รมช.มนัญญา ประชุมหารือหน่วยงานด้านอาหารฮาลาล
รมช.มนัญญา ประชุมหารือหน่วยงานด้านอาหารฮาลาล ผลักดันมาตรฐานผลิตภัณฑ์ฮาลาลไทยสู่สากล
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการหารือร่วมกับผู้แทนที่เกี่ยวข้องด้านอาหารฮาลาล อาทิ สํานักงานมาตรฐานสินค้าเกษตรและอาหารแห่งชาติ (มกอช.) สํานักงานคณะกรรมการกลางอิสลามแห่งประเทศไทย และศูนย์วิทยาศาสตร์ฮาลาล จุฬาลงกรณ์มหาวิทยาลัย โดยมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เข้าร่วมประชุม ณ กระทรวงเกษตรและสหกรณ์ ว่า การประชุมในครั้งนี้สืบเนื่องมาจากเมื่อวันที่ 13 สิงหาคม 2563 คณะรัฐมนตรีมีมติให้มีการดําเนินการรับรองผลิตภัณฑ์ฮาลาลให้เป็นไปอย่างถูกต้องตามบทบัญญัติแห่งศาสนาอิสลามและมาตรฐานสากล และเป็นที่ยอมรับของผู้บริโภคชาวมุสลิมทั้งในและต่างประเทศ คณะรัฐมนตรีจึงได้มอบหมายให้กระทรวงอุตสาหกรรมเป็นหน่วยงานหลักร่วมกับหน่วยงานที่เกี่ยวข้อง เช่น กระทรวงเกษตรและสหกรณ์ กระทรวงพาณิชย์ กระทรวงวัฒนธรรม และกระทรวงสาธารณสุข พิจารณาปรับปรุงกลไกและกฎระเบียบเกี่ยวกับการรับรองมาตรฐานผลิตภัณฑ์ฮาลาลให้ชัดเจน เหมาะสม และมีเอกภาพยิ่งขึ้น
รมช.มนัญญา กล่าวเพิ่มเติมว่า สําหรับการหารือในครั้งนี้ เป็นการร่วมพิจารณาการดําเนินงานด้านอาหารฮาลาล โดยในที่ประชุมได้ให้ข้อเสนอแนะการปรับปรุงกลไกและกฎระเบียบที่เกี่ยวกับการรับรองมาตรฐานผลิตภัณฑ์ฮาลาล รวมทั้งการกําหนดบทลงโทษสําหรับผู้ประกอบการและผู้ที่เกี่ยวข้องที่กระทําการไม่ถูกต้องตามหลักการฮาลาล อีกทั้งยังเป็นการผลักดันผลิตภัณฑ์และอาหารฮาลาลไทยสู่สากล ตามนโยบายของกระทรวงเกษตรและสหกรณ์ที่มุ่งเน้นเรื่องคุณภาพมาตรฐานอาหารปลอดภัย (Food Safety) ซึ่งจะทําให้ชาวมุสลิมได้ทานอาหารที่สะอาด ปลอดภัย และสามารถส่งออกสินค้าและอาหารฮาลาลไทยไปทั่วโลกได้ ทั้งนี้ ได้มีการมอบหมายให้หน่วยงานที่เกี่ยวข้องตรวจสอบสินค้าและอาหารฮาลาล หากมีการพบเจอการกระทําผิดจะต้องมีกฎหมายลงโทษ และสามารถเรียกคืนเครื่องหมายฮาลาลได้
“กระทรวงเกษตรฯ พร้อมที่จะบูรณาการสินค้าฮาลาลร่วมกับทุกหน่วยงานที่เกี่ยวข้อง ทั้งต้นทาง กลางทาง และปลายทาง โดยกระทรวงเกษตรและสหกรณ์จะดูแลในส่วนของต้นทางในด้านการผลิต ทั้งด้านพืช ประมง และปศุสัตว์ ซึ่งมั่นใจว่าชาวมุสลิมจะต้องได้ทานอาหารที่สะอาดและบริสุทธิ์ และจะต้องสร้างความเชื่อมั่นในผลิตภัณฑ์ฮาลาลไทยให้แก่ผู้บริโภคทั้งในและต่างประเทศได้” รมช.มนัญญา กล่าว
รัฐบาลไทย-ข่าวทำเนียบรัฐบาล-รัฐบาลเตรียมจัดนิทรรศการ “เย็นศิระ เพราะพระบริบาล” ในรูปแบบเสมือนจริง (Visual Exhibition) ผ่านเว็บไซต์
วันศุกร์ที่ 19 พฤษภาคม 2560
รัฐบาลเตรียมจัดนิทรรศการ “เย็นศิระ เพราะพระบริบาล” ในรูปแบบเสมือนจริง (Visual Exhibition) ผ่านเว็บไซต์
รัฐบาลเตรียมจัดนิทรรศการ
รัฐบาลเตรียมจัดนิทรรศการเสมือนจริง “เย็นศิระ เพราะพระบริบาล” ผ่านเว็บไซต์ เก็บบันทึกเรื่องราวประวัติศาสตร์กิจกรรมเชิดชูสถาบันพระมหากษัตริย์ไทย
วันนี้ (19 พ.ค. 60) พลโท สรรเสริญ แก้วกําเนิด โฆษกประจําสํานักนายกรัฐมนตรีเผยว่า ภายหลังจากที่รัฐบาลได้จัดนิทรรศการ “เย็นศิระ เพราะพระบริบาล” บริเวณท้องสนามหลวง ตั้งแต่วันที่ 10 ก.พ.60 เป็นต้นมา เพื่อเฉลิมพระเกียรติสถาบันพระมหากษัตริย์ที่ทรงเป็นศูนย์รวมจิตใจของคนไทยทั้งชาติ และน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ล่าสุดมีจํานวนผู้เข้าชม 395,050 คน ซึ่งเป็นไปตามเป้าหมาย และหลังจากนี้กรมศิลปากรจะใช้พื้นที่ภายในท้องสนามหลวงเป็นเส้นทางขนส่งวัสดุอุปกรณ์ เพื่อเร่งก่อสร้างพระเมรุมาศพร้อมสิ่งปลูกสร้างประกอบพระเมรุมาศให้แล้วเสร็จตามกําหนด
รัฐบาลจึงได้ปิดให้เข้าชมนิทรรศการดังกล่าว ตั้งแต่วันที่ 16 พ.ค.60 ที่ผ่านมา โดยจะจัดทํานิทรรศการในรูปแบบเสมือนจริง (Visual Exhibition) ผ่านทางเว็บไซต์ เย็นศิระ เพราะพระบริบาลภายในวันที่ 1 มิ.ย.60 เพื่อจําลองบรรยากาศของนิทรรศการที่จัดแสดง ณ ท้องสนามหลวง รวมทั้งผู้เข้าชมและประมวลภาพกิจกรรมต่าง ๆ จนถึงงานพระราชพิธีถวายพระเพลิงพระบรมศพ ให้ประชาชนได้เข้าชมและเรียนรู้เรื่องราวของสถาบันพระมหากษัตริย์ไทยได้ทุกที่ ทุกเวลา รวมทั้งเก็บบันทึกไว้เป็นประวัติศาสตร์ให้แก่คนรุ่นหลังได้ศึกษาต่อไป
รัฐบาลไทย-ข่าวทำเนียบรัฐบาล-นายกรัฐมนตรีสักการะอนุสาวรีย์ครูบาศรีวิชัย ก่อนพบปะประชาชน คณะครูและนักเรียนโรงเรียนราชประชานุเคราะห์ 31 จังหวัดเชียงใหม่
วันจันทร์ที่ 14 มกราคม 2562
นายกรัฐมนตรีสักการะอนุสาวรีย์ครูบาศรีวิชัย ก่อนพบปะประชาชน คณะครูและนักเรียนโรงเรียนราชประชานุเคราะห์ 31 จังหวัดเชียงใหม่
นายกรัฐมนตรีพร้อมด้วยคณะรัฐมนตรี สักการะอนุสาวรีย์ครูบาศรีวิชัย ก่อนพบปะประชาชน คณะครูและนักเรียนโรงเรียนราชประชานุเคราะห์ 31 จังหวัดเชียงใหม่
วันนี้ (จันทร์ 14 มกราคม 2562) เวลา 08.25 น. ณ อําเภอเมืองเชียงใหม่ จังหวัดเชียงใหม่ พลเอก ประยุทธ์ จันทร์โอชา นายกรัฐมนตรี พร้อมด้วยคณะรัฐมนตรี เดินทางจากกองบิน 41 เพื่อไปสักการะอนุสาวรีย์ครูบาศรีวิชัย นักบุญแห่งล้านนา และร่วมถ่ายรูปกับข้าราชการท้องถิ่น กลุ่มแม่บ้านและประชาชนที่มารอให้การต้อนรับ ก่อนจะเดินทางต่อไปยังวัดพระธาตุศรีจอมทองวรวิหาร อําเภอจอมทอง เพื่อสักการะพระธาตุศรีจอมทองและกราบนมัสการพระพรหมมงคล (ทอง สิริมงฺคโล) โดยในช่วงสายวันนี้ นายกรัฐมนตรีมีกําหนดพบปะประชาชน ครูและนักเรียนโรงเรียนราชประชานุเคราะห์ 31 อําเภอแม่แจ่ม เพื่อติดตามความสําเร็จโครงการแม่แจ่มโมเดลและเยี่ยมชมการจัดการขยะของโรงเรียนราชประชานุเคราะห์ 31 และโครงการธรรมชาติปลอดภัย บ้านแม่ปาน ศูนย์การเรียนรู้ด้านการเกษตรของอําเภอแม่แจ่ม จังหวัดเชียงใหม่
---------------------
สํานักโฆษก
รัฐบาลไทย-ข่าวทำเนียบรัฐบาล-พลเอก ประวิตร ฯ รองนายกรัฐมนตรีร่วมกิจกรรมฟื้นฟูสภาพป่าจากสถานการณ์ไฟป่าที่เกิดขึ้นในพื้นที่ป่าดอยสุเทพ
วันพฤหัสบดีที่ 21 พฤษภาคม 2563
พลเอก ประวิตร ฯ รองนายกรัฐมนตรีร่วมกิจกรรมฟื้นฟูสภาพป่าจากสถานการณ์ไฟป่าที่เกิดขึ้นในพื้นที่ป่าดอยสุเทพ
พลเอก ประวิตร ฯ รองนายกรัฐมนตรีร่วมกิจกรรมฟื้นฟูสภาพป่าจากสถานการณ์ไฟป่าที่เกิดขึ้นในพื้นที่ป่าดอยสุเทพ
วันนี้ (21 พฤษภาคม 2563) เวลา 09.30 น. ณ บริเวณป่าดอยสุเทพ บ้านศาลา (ห้วยตึงเฒ่า) หมู่ที่ 3 ตําบลดอนแก้ว อําเภอแม่ริม จังหวัดเชียงใหม่ พลเอก ประวิตร วงษ์สุวรรณ รองนายกรัฐมนตรีร่วมกิจกรรมฟื้นฟูสภาพป่าจากสถานการณ์ไฟป่าที่เกิดขึ้นในพื้นที่ป่าดอยสุเทพ โดยกําหนดให้พื้นที่ห้วยตึงเฒ่าเป็นพื้นที่นําร่องในการปลูกป่าจํานวนกว่า 210 ไร่ ถือเป็นการทํางานร่วมกับแบบบูรณาการระหว่างภาครัฐกับภาคประชาชน ทั้งนี้ กระทรวงทรัพยากรธรรมชาติและสิ่งแวดล้อมได้เตรียมกล้าไม้ จํานวน 152 ล้านกล้า เพื่อแจกจ่ายให้ประชาชนทั่วประเทศนําไปปลูกในพื้นที่ของตัวเองด้วย
โอกาสนี้รองนายกรัฐมนตรี กล่าวเปิดงานว่า รัฐบาลได้มีนโยบายในการปลูกฟื้นฟูสภาพป่าในประเทศไทย เพื่อให้เป็นไปตามพระบรมราโชบายของพระบาทสมเด็จพระเจ้าอยู่หัวในรัชกาลที่ 9 และรัชกาลที่ 10 เพื่อให้มีต้นไม้ยืนต้นในประเทศเพิ่มมากขึ้นเนื่องจากหลายพื้นที่ได้รับผลกระทบจากการบุกรุกป่าและปลูกต้นไม้ เพิ่มพื้นที่สีเขียวและสนับสนุนให้ประชาชนได้มีการปลูกไม้ยืนต้นในพื้นที่ของตนเอง เนื่องจากรัฐบาลมีนโยบายในการปลูกต้นไม้มีค่าซึ่งสามารถนําไปเป็นหลักทรัพย์ค้ําประกันในอนาคตและเป็นสมบัติให้กับครอบครัวได้ เพื่อให้เกิดประโยชน์สูงสุดกับประชาชน โดยการจัดกิจกรรมในครั้งนี้ มีเจตนารมณ์สําคัญ คือ เพื่อปลูกฝังจิตสํานึกให้ทุกคนมีความรักหวงแหนทรัพยากรป่าไม้และให้เห็นถึงความร่วมมือร่วมใจของทุกคนและที่สําคัญอย่างยิ่ง เพื่อฟื้นฟูสภาพป่าที่เสียหายจากสถานการณ์ไฟป่าในปีนี้
ทั้งนี้ ขอเชิญชวนประชาชนร่วมลงทะเบียนปลูกต้นไม้ในโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก โดยการร่วมลงทะเบียนปลูกต้นไม้แห่งความจงรักภักดีภายใต้ชื่อ "รวมใจไทย ปลูกต้นไม้ เพื่อแผ่นดิน" สืบสานสู่ 100 ล้านต้น ผ่านเว็บไซต์กรมป่าไม้ www.forest.go.th อีกช่องทางหนึ่งด้วย
โอกาสนี้ รองนายกรัฐมนตรีได้ปลูกต้นตะเคียนทองเพื่อฟื้นฟูสภาพป่า จากนั้น จะเดินทางต่อไปยังหอประชุมเฉลิมพระเกียรติ 80 พรรษา องค์การบริหารส่วนจังหวัดเชียงใหม่ เพื่อรับฟังบรรยายสรุปการประชุมถอดบทเรียนสถานการณ์ไฟป่าภายใต้หัวข้อหลัก “การป้องกันและแก้ไขปัญหาไฟป่าและหมอกควันอย่างยั่งยืน”
---------------------------------
รัฐบาลไทย-ข่าวทำเนียบรัฐบาล-นักวิจัยไทยถอดรหัสพันธุกรรมโควิด 19 ระบาดในไทย พบกลุ่ม B มากที่สุด [กระทรวงสาธารณสุข]
วันจันทร์ที่ 27 เมษายน 2563
นักวิจัยไทยถอดรหัสพันธุกรรมโควิด 19 ระบาดในไทย พบกลุ่ม B มากที่สุด [กระทรวงสาธารณสุข]
กรมวิทยาศาสตร์การแพทย์ถอดรหัสพันธุกรรมโควิด 19 ในประเทศไทย เป็นกลุ่ม B ซึ่งพบมากในเมืองอู่ฮั่น ประเทศจีน และระบาดนอกประเทศจีน ร้อยละ 85 ส่วนการตรวจเชื้อโควิด 19 ในไทยใช้วิธี Realtime reverse transcription - PCR (RT-PCR)
กรมวิทยาศาสตร์การแพทย์ถอดรหัสพันธุกรรมโควิด 19 ในประเทศไทย เป็นกลุ่ม B ซึ่งพบมากในเมืองอู่ฮั่น ประเทศจีน และระบาดนอกประเทศจีน ร้อยละ 85 ส่วนการตรวจเชื้อโควิด 19 ในไทยใช้วิธี Realtime reverse transcription - PCR (RT-PCR) ที่องค์การอนามัยโลกแนะนํา เร่งพัฒนาการตรวจด้วยน้ําลายและ Reverse transcription – loop-mediated isothermal amplification (RT-LAMP)
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ กล่าวว่า กรมวิทยาศาสตร์การแพทย์ได้ถอดรหัสพันธุกรรมโควิด 19 ที่ระบาดในประเทศไทยจากผู้ติดเชื้อ 40 ราย พบแบ่งเป็น 2 กลุ่ม คือ กลุ่ม B ที่เกิดการกลายพันธุ์จากกลุ่ม A พบมากในเมืองอู่ฮั่น ประเทศจีน และการระบาดเป็นไปอย่างรวดเร็วนอกประเทศจีน โดยประเทศไทยพบถึงร้อยละ 85 และกลุ่ม C ที่เกิดการกลายพันธุ์จาก กลุ่ม B โดยเริ่มพบการระบาดในยุโรปและสิงคโปร์ ในประเทศไทยพบร้อยละ 15 ทั้งนี้ กลุ่ม A ซึ่งเป็นเชื้อที่คล้ายกับเชื้อไวรัสโคโรนาที่พบในค้างคาวและตัวนิ่ม ที่คาดว่าเป็นต้นกําเนิดของการระบาดในครั้งนี้ ยังไม่พบในประเทศไทย
ทั้งนี้ เมื่อวิเคราะห์ข้อมูลเชิงลึก โดยดูตําแหน่งความหลากหลายทางพันธุกรรม (polymorphism) ของสายพันธุ์โควิด 19 พบว่า กลุ่ม B และ C ที่ระบาดในไทย มี 3 สายพันธุ์หลัก คือ S, G และ V โดยสายพันธุ์ S พบมากที่สุด รองลงมาเป็น G และ V ตามลําดับ ทั้งหมดยังไม่มีข้อมูลทางวิชาการแสดงผลในการก่อโรคที่แตกต่างกัน และยังไม่สามารถระบุได้ว่า การกลายพันธุ์ทําให้ก่อโรครุนแรงหรือติดต่อไวขึ้น
การถอดรหัสพันธุกรรมโควิด 19 จะดําเนินการถอดรหัสจากตัวอย่างผู้ติดเชื้อทุกภูมิภาคของประเทศไทยให้ครบ 100 ราย เพื่อศึกษาการกระจายตัว ติดตามการเปลี่ยนแปลงสายพันธุ์ และกลไกการก่อโรคของเชื้อต่อไป ซึ่งการถอดรหัสในอนาคตจะร่วมมือกับคณะแพทยศาสตร์ศิริราชพยาบาล และศูนย์วิทยาศาสตร์สุขภาพโรคอุบัติใหม่ คณะแพทยศาสตร์จุฬาลงกรณ์มหาวิทยาลัย สภากาชาดไทย การตรวจเชื้อโควิด 19 ในไทย มีห้องปฏิบัติการที่ผ่านการรับรองโดยกรมวิทยาศาสตร์การแพทย์แล้ว 133 แห่ง ทําให้เข้าถึงการตรวจหาเชื้อได้ง่าย มีการส่งตัวอย่าง และรายงานผลผ่านระบบออนไลน์ รายงานผลได้ภายใน 1 วัน สําหรับการตรวจหาเชื้อโควิด 19 ในประเทศไทย ใช้วิธี RT - PCR ซึ่งเป็นการตรวจที่องค์การอนามัยโลกแนะนํา เป็นการตรวจหารหัสพันธุกรรม ซึ่งมีความแม่นยํา รวดเร็ว พร้อมกันนี้จะเร่งพัฒนาการตรวจหาเชื้อโควิดด้วยวิธีตรวจทางน้ําลาย และ RT - LAMP
“ทั้งนี้การตรวจหาเชื้อจะต้องทําในสถานพยาบาลและวิเคราะห์แปลผลโดยแพทย์และผู้เชี่ยวชาญเท่านั้น จึงไม่แนะนําให้ซื้อชุดทดสอบทางออนไลน์มาตรวจเอง” นายแพทย์โอภาส กล่าว
********************************
27 เมษายน 2563
รัฐบาลไทย-ข่าวทำเนียบรัฐบาล-นายกรัฐมนตรีระบุต้องตรวจสอบบัญชีทั้งข้าราชการและเอกชน เพื่อป้องกันการทุจริต
วันอังคารที่ 15 สิงหาคม 2560
นายกรัฐมนตรีระบุต้องตรวจสอบบัญชีทั้งข้าราชการและเอกชน เพื่อป้องกันการทุจริต
นายกรัฐมนตรีระบุต้องตรวจสอบบัญชีทั้งข้าราชการและเอกชน เพื่อป้องกันการทุจริต
วันนี้ (15 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังเป็นประธานการประชุมคณะรัฐมนตรีถึงกรณีแนวคิดที่จะให้ข้าราชการทุกคนต้องแสดงบัญชีทรัพย์สินว่า ตนได้ให้แนวทางศูนย์อํานวยการต่อต้านการทุจริตแห่งชาติ (ศอตช.) ไปแล้ว ซึ่งต้องดูว่ามีความจําเป็นที่จะต้องให้ข้าราชการทุกระดับยื่นบัญชีทรัพย์สินหรือไม่ และจะเกิดความเป็นธรรมหรือเปล่า ถ้าพิจารณาดูแล้วเห็นว่าสามารถป้องกันการทุจริตได้ก็คงให้ทําแนวทางนี้ต่อไป
นายกรัฐมนตรีกล่าวว่า “ผมถามว่าทําไมไม่ให้พ่อค้า บริษัทเอกชนขึ้นบัญชีบ้างไหม เพราะข้าราชการไม่ดีเลวๆ มันจะเรียกเงินจากใคร มันก็เรียกเงินจากพ่อค้าเอกชน แล้วพ่อค้าเอกชนไปให้ทําไม มันก็ต้องดูทั้งสองทาง ซึ่งอย่าไปมองว่าทุกคนมันต้องโกงทั้งหมด ข้อสําคัญต้องไปดูต่างประเทศเขาทํากันอย่างไร เราจะไปคิดเองทําเองทั้งหมดมันได้แต่สะใจ” พร้อมกล่าวว่า หากทําได้ก็ถือเป็นเรื่องดี เพราะมีทั้งคนเสนอให้ ทั้งคนเรียกรับ คนไม่เรียกแล้วให้ก็มีเพื่อความสะดวกของธุรกิจ ซึ่งจะต้องแก้ทั้งสองทาง เพราะฉะนั้นถ้าจะดําเนินการรัฐบาลก็จะทําทั้งสองฝ่าย
-----------------------------------------------
รัฐบาลไทย-ข่าวทำเนียบรัฐบาล-​น้อมรำลึกวันคล้ายวันสวรรคตในหลวง "ร.9" ธ สถิตในดวงใจไทยตราบนิจนิรันดร์
วันศุกร์ที่ 11 ตุลาคม 2562
​น้อมรําลึกวันคล้ายวันสวรรคตในหลวง "ร.9" ธ สถิตในดวงใจไทยตราบนิจนิรันดร์
ย้อนกลับมาอีกครั้งกับวันที่ถือเป็นความสูญเสียครั้งยิ่งใหญ่ของปวงชนชาวไทยทั้งประเทศ ของการเสด็จสวรรคตของพระบาทสมเด็จพระเจ้าอยู่หัว รัชกาลที่ 9 เมื่อวันที่ 13 ต.ค. 59 ที่ยังคงสร้างความโศกเศร้าอาลัยที่ไม่อาจลืมเลือน
เพื่อเป็นการน้อมรําลึกถึงพระองค์ ในเช้าวันศุกร์ ที่ 11 ต.ค. 62 พลเอกณัฐ อินทรเจริญ ปลัดกระทรวงกลาโหม ร่วมน้อมรําลึกถึงพระมหากษัตริย์ผู้ทรงเป็นศูนย์รวมดวงใจคนไทยทั้งชาติ โดยเป็นประธานในพิธีทําบุญตักบาตรพระสงฆ์และสามเณร จํานวน 89 รูป และพิธีสวดพระพุทธมนต์ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันสวรรคต ณ ห้องพินิตประชานาถ ในศาลาว่าการกลาโหม
ทั้งนี้ ในหลวงรัชกาลที่9 ที่มิใช่แต่เพียงเป็นพระมหากษัตริย์ทรงเป็นประมุข แต่ยังทรงเป็น”พ่อ”ของแผ่นดิน และเป็นที่รักยิ่งของปวงชนชาวไทย พระองค์ยังคงอยู่ในใจของทุกชีวิตในผืนแผ่นดินไทยตราบนิจนิรันดร์
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวชายชราวัย 72 ปี นอนป่วยติดเตียง ซึ่งบ้านถูกน้ำท่วมสูงกว่า 2 ม. ที่ จ.พระนครศรีอยุธยา
วันพุธที่ 1 พฤศจิกายน 2560
รมว.พม. กําชับ จนท. เร่งช่วยเหลือครอบครัวชายชราวัย 72 ปี นอนป่วยติดเตียง ซึ่งบ้านถูกน้ําท่วมสูงกว่า 2 ม. ที่ จ.พระนครศรีอยุธยา
รมว.พม. กําชับ จนท. เร่งช่วยเหลือครอบครัวชายชราวัย 72 ปี นอนป่วยติดเตียง ซึ่งบ้านถูกน้ําท่วมสูงกว่า 2 ม. ที่ จ.พระนครศรีอยุธยา
วันนี้ (1 พ.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 744/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า จากกรณีชายชราวัย 72 ปี พิการนอนป่วยติดเตียง ไม่สามารถเดินได้ อาศัยอยู่กับลูกสาวและลูกเขย ซึ่งที่บ้านพักประสบกับปัญหาน้ําท่วมสูงกว่า 2 เมตร จึงได้รับความเดือดร้อนอย่างมาก เนื่องจากไม่สามารถใช้ห้องน้ํา และน้ําประปาได้ ที่อําเภอบางบาล จังหวัดพระนครศรีอยุธยา นั้น ตนได้กําชับให้พัฒนาสังคมและความมั่นคงของมนุษย์จังหวัดพระนครศรีอยุธยา (พมจ.พระนครศรีอยุธยา) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ที่ป่วยทั้งหมดอย่างใกล้ชิด และกําชับเจ้าหน้าที่ของกระทรวง พม. ในพื้นที่ ให้ติดตามเยี่ยมบ้านของครอบครัวดังกล่าวอย่างเป็นระยะ ทั้งนี้ กระทรวง พม. มีหน่วยงานในพื้นที่สําหรับที่พักชั่วคราว และภายหลังน้ําลด จะเข้าไปซ่อมแซมปรับปรุงบ้านให้มีสภาพแข็งแรง ถูกสุขลักษณะ เหมาะสมกับผู้ป่วย รวมทั้ง การให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีถวายสัตย์ปฏิญาณเพื่อเป็นข้าราชการที่ดี และพลังของแผ่นดิน  ณ เวทีใหญ่ ท้องสนามหลวง
วันอังคารที่ 30 กรกฎาคม 2562
กระทรวงยุติธรรม ร่วมพิธีถวายสัตย์ปฏิญาณเพื่อเป็นข้าราชการที่ดี และพลังของแผ่นดิน  ณ เวทีใหญ่ ท้องสนามหลวง
กระทรวงยุติธรรม ร่วมพิธีถวายสัตย์ปฏิญาณเพื่อเป็นข้าราชการที่ดี และพลังของแผ่นดิน
ณ เวทีใหญ่ ท้องสนามหลวง
ในวันอาทิตย์ที่ ๒๘ กรกฎาคม ๒๕๖๒ เวลา ๐๘.๓๐ น. ณ เวทีใหญ่ ท้องสนามหลวง
พลเอก ประยุทธ์ จันทร์โอชา นายกรัฐมนตรี
เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
โดยมีคณะองคมนตรี ประธานองค์กรอิสระ คณะรัฐมนตรี และส่วนราชการในพระองค์
สําหรับกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
คณะผู้บริหารระดับสูงกระทรวงยุติธรรม และหัวหน้าส่วนราชการต่างๆ เข้าร่วมพิธีฯ